שן ארי הוא הצמח המפורסם ביותר בפעולתו על הכבד. הצמח עשיר בויטמינים ומינרלים שונים. העלים של שן הארי עשירים במיוחד באשלגן. בספרות רפואת צמחים וכן מקורות עממיים שונים מוזכר שן הארי כבעל השפעה משתנת ולשורש השפעה משלשלת עדינה. ברפואת צמחים משתמשים בצמח זה, בין השאר, לבעיות כבד וכליה. ההשפעה העדינה על הכבד מעודדת ייצור הפרשת מלחי מרה שמחזקים את מערכת העיכול , עוזרים לעודפי כולסטרול לצאת מהגוף דרך יציאות תקינות ומאזנים את פעילות הכבד.
גדילן מצוי הוא קוץ הנפוץ בארץ והוא גדל בעיקר בצידי הכביש. בזמן האביב ניתן למצוא את הגדילן בכל שדה בארץ. שם החומר הפעיל בצמח הוא סילימרין. בספרות רפואת צמחים וכן מקורות עממיים שונים מוזכר הגדילן כצמח היכול לסייע לניקוי רעלים מהגוף ולשיקום הכבד, חיזוק מערכת העיכול וכולסטרול גבוה.
הכורכום הוא תבלין נפוץ מאוד בעולם בעיקר ביבשת אסיה הוא שייך למשפחת הזנגביליים (גי'נג'ר). ההודים משתמשים בו בתערובת הקארי והתימנים בחוואיג'. הכורכום נחשב כבעל סגולות רבות ברפואה האיורוודית (הרפואה ההודית), בעיקר כמנקה, ברפואה הסינית נהוג להשתמש בצמח למגוון מצבי בריאות. בספרות רפואת צמחים וכן מקורות עממיים שונים מוזכר הכורכומין, החומר הפעיל בכורכום כבעל יכולת אנטי דלקתית חזקה. הוא מוכר בשימוש כצמח מזין, מאזן ומשקם כבד.
ג'ינג'ר, או זנגביל, הוא צמח מרפא ותבלין מוכר ומפורסם מאוד. מקורו של הג'ינג'ר הוא אסיה והשימוש הוא בשורשי הצמח. לג'ינג'ר תכונות בריאותיות רבות. בספרות רפואת צמחים וכן מקורות עממיים שונים מוזכר הג'ינג'ר בעיקר בגלל היכולת שלו להפחית בחילות והקאות. בנוסף, הג'ינג'ר יכול לסייע בהמרצת פעולות עיכול, שחרור גזים, הוא מוכר כבעל פעילות אנטי דלקתית ספציפית למערכת העיכול.